|  |  |
| --- | --- |
| Európai Parlament2014-2019 |  |

Plenárisülés-dokumentum

<NoDocSe>B8-0143/2019</NoDocSe>

<Date>{22/02/2019}22.2.2019</Date>

<TitreType>HATÁROZATRA IRÁNYULÓ AJÁNLÁS</TitreType>

<TitreRecueil>az eljárási szabályzat 105. cikkének (6) bekezdésével összhangban benyújtva</TitreRecueil>

<Titre>az (EU) 2017/1799 felhatalmazáson alapuló rendeletnek a Bank of England 600/2014/EU rendelet szerinti kereskedés előtti és utáni átláthatósági követelmények alóli mentessége tekintetében történő módosításáról szóló, 2019. január 30-i felhatalmazáson alapuló bizottsági rendelettel szembeni kifogás mellőzésére</Titre>

<DocRef>(C(2019)00793 – 2019/2546(DEA))</DocRef>

<Commission>{ECON}Gazdasági és Monetáris Bizottság</Commission>

Illetékes képviselő: <Depute>Roberto Gualtieri</Depute>

B8-0143/2019

Az Európai Parlament határozattervezete az (EU) 2017/1799 felhatalmazáson alapuló rendeletnek a Bank of England 600/2014/EU rendelet szerinti kereskedés előtti és utáni átláthatósági követelmények alóli mentessége tekintetében történő módosításáról szóló, 2019. január 30-i felhatalmazáson alapuló bizottsági rendelettel szembeni kifogás mellőzéséről

(C(2019)00793 – 2019/2546(DEA))

*Az Európai Parlament*,

– tekintettel a felhatalmazáson alapuló bizottsági rendeletre (C(2019)00793),

– tekintettel a Bizottság 2019. január 30-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,

– tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett 2019. február 21-i levélre,

– tekintettel az Európai Unió működéséről szóló szerződés 290. cikkére,

– tekintettel a pénzügyi eszközök piacairól és a 648/2012/EU rendelet módosításáról szóló, 2014. május 15-i 600/2014/EU európai parlamenti és tanácsi rendeletre[[1]](#footnote-1), és különösen annak 1. cikke (9) bekezdésére és 50. cikke (5) bekezdésére,

– tekintettel a Gazdasági és Monetáris Bizottság határozatra vonatkozó ajánlására,

– tekintettel eljárási szabályzata 105. cikkének (6) bekezdésére,

A. mivel a felhatalmazáson alapuló módosító jogi aktus fontos módosításokat tartalmaz annak biztosítása érdekében, hogy a Bank of England az Egyesült Királyság jogállásának harmadik országra való minősítését követően továbbra is részesüljön a 600/2014/EU rendelet 1. cikkének (9) bekezdése szerinti mentességből;

B. mivel a Parlament elismeri e jogi aktus gyors elfogadásának fontosságát annak érdekében, hogy biztosítsa az Európai Unió felkészültségét az Egyesült Királyságnak az Unióból kilépési megállapodás nélküli kilépése esetén;

1. kijelenti, hogy a felhatalmazáson alapuló bizottsági rendelettel szemben nem emel kifogást;

2. utasítja elnökét, hogy továbbítsa ezt a határozatot a Tanácsnak és a Bizottságnak.

1. HL L 173., 2014.6.12., 84. o. [↑](#footnote-ref-1)